ZAPISNIK

s 23. sjednice Vijeća Mjesnog odbora Gajnice održane u utorak, 14. ožujka  2023. u 18.30 sati u prostoru Mjesne samouprave Gajnice, Ulica kerestinečkih žrtava 31, mala dvorana.

NAZOČNI ČLANOVI VIJEĆA:
Milan Vukelić, Lucija Rain,  Ljiljana Kahlina,  Mažda Hdagha, Alen Šukurica, Ivančica Tomečić,  Željko Prašnički i  Bojan Tepšić
ODSUTNI ČLANOVI VIJEĆA: Lidija Sarta
Predsjednica konstatira da je  sjednici  prisutno  8 članova Vijeća.
Predsjedava Ljiljana Kahlina, predsjednica Vijeća.
Zapisnik vodi: Ljiljana Kahlina.
Predsjednica daje na glasovanje Zapisnik sa 22. sjednice. 
Zapisnik s 22. sjednice VMO Gajnice prihvaćen je jednoglasno. 
Predsjednica čita dnevni red koji je poslan uz pozive. Dodaje da nakon slanja poziva stigao dopis HŽ infrastrukture u kojem se moli  Vijeće da razmotri njihovu molbu. Predsjednica predlaže dopunu dnevnog reda na način da se  rasprava o molbi doda kao 3. točka dnevnog reda.
Dopuna dnevnog reda je  prihvaćena jednoglasno. 
Predsjednica čita dopunjeni
DNEVNI RED:
1. Raskrižje ulica Karažnik - ulica Dubravica - smirivanje prometa izgradnjom uzdignutog raskrižja - mišljenje, traži se
2. Problematika parkiranja na području MO Gajnice-prijedlog Ž. Prašnički
3. Ustupanje pothodnika neposredno uz željezničko stajalište Gajnice kao dio „Hall of fame“ prostora za slobodno oslikavanje street art umjetnika i grafitera-odobrenje, traži se
4. Pitanja i prijedlozi

Dopunjeni dnevni red je jednoglasno prihvaćen.
Točka 1. Raskrižje ulica Karažnik - ulica Dubravica - smirivanje prometa izgradnjom uzdignutog raskrižja - mišljenje, traži se
Vijećnici su unaprijed dobili materijal za ovu točku. Predsjednica otvara raspravu. U raspravi sudjeluju svi vijećnici. 

Vijeće jednoglasno  donosi 
MIŠLJENJE

Vijeće Mjesnog odbora Gajnice nije suglasno s predloženim rješenjem jer u njemu nije implementirano iscrtavanje pješačkog prijelaza na istočnom privozu križanja kojeg  je Vijeće mjesnog odbora Gajnice zatražilo zaključkom na  4. sjednici u kolovozu 2021. godine te ne uključuje problem nedostatka nogostupa u ulici Dubravica.


Točka 2. Problematika parkiranja na području MO Gajnice
Predsjednica otvara raspravu napominjući da Vijeće kontinuirano dobiva zahtjeve građana za rješavanjem nedostatka parkirnih mjesta na području Mjesnog odbora.  Željko Prašnički ima saznanja da su suvlasnici zgrada u Grintavečkoj ulici kbr. 2, 4, 6, i 8 , kat. čestica 1007/1 zbog problema sa statikom objekta, u dogovoru s privatnim investitorom o gradnji stambene zgrade na navedenoj čestici.  Izražava bojazan da bi izgradnja stambene zgrade na toj lokaciji pojačala već nepodnošljive probleme parkiranja na području mjesnog odbora a posebno u blizini Tržnice Gajnice jer se dio čestice koristi za dostavna vozila koja opskrbljuju trgovine unutar Tržnice. I. Tomečić dodaje da bi se svakako trebalo spriječiti preizgradnju tog prostora s čime su se složili i ostali vijećnici. Ž. Prašnički predlaže da Grad razmotri rješavanje problema parkiranja na području mjesnog odbora kupnjom tog dijela čestice, izgradnjom zamjenskih zgrada za suvlasnike te proširenjem parkirališta uz tržnicu uz eventualnu gradnju podzemne garaže. U raspravi su sudjelovali svi vijećnici.
Vijeće jednoglasno donosi
ZAKLJUČAK
Vijeće Mjesnog odbora Gajnice od nadležnih službi traži rješavanje problema parkiranja na području mjesnog odbora te  nadležnim službama predlaže kupnju južnog dijela čestice 1007/1 na kojoj bi se, o trošku Grada, izgradile zamjenske zgrada (ili zamjenske zgrade) za suvlasnike stambenih zgrada Grintavečke ulice 2, 4, 6, i 8 (ukupno 16 stanova) uz proširenje parkirališta na preostalom dijelu čestice. Ovom bi se investicijom kontrolirala preizgrađenost naselja te riješio problem nedostatka parkirnih mjesta. Vijeće moli nadležne službe da, ukoliko Grad nema interesa za kupnjom navedene čestice, predlože način kojim bi se riješio problem nedostatka parkirnih mjesta. Također traži  da se spriječi preizgrađenost naselja koja bi mogla uzrokovati probleme obzirom na postojeću komunalnu infrastukturu
U 19.10 Bojan Tepšić zbog obaveza napušta sjednicu.

[bookmark: _Hlk129706789]Točka 3. Ustupanje pothodnika neposredno uz željezničko stajalište Gajnice kao dio „Hall of fame“ prostora za slobodno oslikavanje street art umjetnika i grafitera-odobrenje, traži se

Vijećnici su unaprijed dobili materijal za ovu točku. Predsjednica otvara raspravu. U raspravi sudjeluju svi vijećnici.
Vijeće jednoglasno donosi
SUGLASNOST
Vijeće Mjesnog odbora Gajnice je suglasno sa zahtjevom HŽ Infrastrukture d.o.o. za ustupanjem pothodnika neposredno uz željezničko stajalište Gajnice,  kat. čestica 3948/1 kao dio „Hall of fame“ prostora za slobodno oslikavanje street art umjetnika i grafitera.

Točka 4. Pitanja i prijedlozi
- prijedlog za uklanjanjem spremnika za papir te povišenja na parkiralištu u ulici Henrija Dunanta  (prijedlog Lj. Kahlina)
-L. Rain postavlja  pitanje prenamjene prostora MSG te traži informaciju je li za prenamjenu izdano rješenje i postoji li mogućnost žalbe na isto

Sjednica je završila u   19 sati i  32 min.

					Predsjednica Vijeća Mjesnog odbora Gajnice        								Ljiljana Kahlina






